Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 141/12/8806	Košice, 12.7.2012
EEČ : 2-65-174-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 3 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
hoci mu zo zákona o rodine vyplýva povinnosť prispievať na výživu svojej dcéry XXXXX, nar. 06. 10. 1997, a táto povinnosť mu bola upravená rozsudkom Okresného súdu XXXXX - okolie č. k. 12P/72/2010 zo dňa 16. 09. 2010, ktorý nadobudol právoplatnosť dňa 18. 10. 2010 a to prispievať na výživu maloletej vo výške 30 % životného minima na nezaopatrené dieťa určené zákonom č. 601/2003 Z. z. o životnom minime v platnom znení, vždy do 15-dňa v mesiaci vopred k rukám matky počnúc dňom 24. 09. 2010, pričom dlžné výživné za obdobie od 29. 04. 2010 do 30. 09. 2010 v sume 125,56 € mu súd povolil splácať v mesačných splátkach po 32,14 € spolu s bežným výživným až do vyrovnania pod hrozbou straty výhody splátok, si v dobe od 01. 07. 2005 do 04. 07. 2012 neplní, čím takto neplnením vyživovacej povinnosti mu vznikol dlh vo výške cca 2.022 € voči XXXXX
lebo zanikla trestnosť činu
Odôvodnenie:
Uznesením vyšetrovateľa OR PZ, Odboru kriminálnej polície, XXXXX - okolie sp. zn. ČVS: ORP-31/OVK-KS-2012 zo dňa 16. 02. 2012 bolo vznesené obvinenie XXXXX pre prečin podľa § 207 ods.  1, ods. 3 písm. b/ Trestného zákona na tom skutkovom základe ako je to uvedené vo výrokovej časti tohto uznesenia.
V priebehu konania bol vypočutý svedok XXXXX, ktorý dňa 02. 07. 2012 pri výsluchu uviedol, že obvinený je jeho brať, ktorý žije v Belgicku a že prostredníctvom neho uhradil celé dlžné výživné. 
Túto skutočnosť potvrdila aj XXXXX dňa 04. 07. 2012 pri výsluchu, kde uviedla, že celá dlžná suma bola obvineným uhradená.
Ako listinný dôkaz slúži poštová poukážka č. 0406 zo dňa 29. 06. 2012.Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu.
Podľa § 86 písm. a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
Vzhľadom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alexander Chomča
prokurátor